CELEX: 62012CA0515
Language: hu
Date: 2014-04-03 00:00:00
Title: C-515/12. sz. ügy: A Bíróság (második tanács) 2014. április 3-i ítélete (a Lietuvos vyriausiasis administracinis teismas [Litvánia] előzetes döntéshozatal iránti kérelme) – „4finance” UAB kontra Valstybinė vartotojų teisių apsaugos tarnyba, Valstybinė mokesčių inspekcija prie Lietuvos Respublikos finansų ministerijos (2005/29/EK irányelv — Tisztességtelen kereskedelmi gyakorlatok — Piramiselvre épülő eladásösztönző rendszer — A jutalomszerzés érdekében a fogyasztók által esetlegesen fizetett díj jelentősége — A „díj” fogalmának értelmezése)

26.5.2014   
            
            
               HU
            
            
               Az Európai Unió Hivatalos Lapja
            
            
               C 159/7
            
         A Bíróság (második tanács) 2014. április 3-i ítélete (a Lietuvos vyriausiasis administracinis teismas [Litvánia] előzetes döntéshozatal iránti kérelme) – „4finance” UAB kontra Valstybinė vartotojų teisių apsaugos tarnyba, Valstybinė mokesčių inspekcija prie Lietuvos Respublikos finansų ministerijos
   (C-515/12. sz. ügy) (1)
   
   ((2005/29/EK irányelv - Tisztességtelen kereskedelmi gyakorlatok - Piramiselvre épülő eladásösztönző rendszer - A jutalomszerzés érdekében a fogyasztók által esetlegesen fizetett díj jelentősége - A „díj” fogalmának értelmezése))
   2014/C 159/08
   Az eljárás nyelve: litván
   
      A kérdést előterjesztő bíróság
   
   Lietuvos vyriausiasis administracinis teismas
   
      Az alapeljárás felei
   
   
      Felperes:„4finance” UAB
   
      Alperesek: Valstybinė vartotojų teisių apsaugos tarnyba, Valstybinė mokesčių inspekcija prie Lietuvos Respublikos finansų ministerijos
   
      Tárgy
   
   Előzetes döntéshozatal iránti kérelem – Lietuvos vyriausiasis administracinis teismas – A belső piacon az üzleti vállalkozások fogyasztókkal szemben folytatott tisztességtelen kereskedelmi gyakorlatairól, valamint a 84/450/EGK tanácsi irányelv, a 97/7/EK, a 98/27/EK és a 2002/65/EK európai parlamenti és tanácsi irányelvek, valamint a 2006/2004/EK európai parlamenti és tanácsi rendelet módosításáról szóló, 2005. május 11-i 2005/29/EK európai parlamenti és tanácsi irányelvnek („Irányelv a tisztességtelen kereskedelmi gyakorlatokról”) (HL L 149., 22. o.) I. melléklete 14. pontjának értelmezése – Piramiselvre épülő eladásösztönző rendszer, amelyben a fogyasztó jelképes részvételi díj fejében olyan pénzösszegre tehet szert, amely elsősorban további fogyasztóknak a rendszerbe való beléptetéséből ered, nem pedig termékek eladásából vagy fogyasztásából – A részvételi díj mértékének jelentősége a rendszer piramiselvűként való minősítése szempontjából – A rendszerbe újonnan belépő további fogyasztók által befizetett részvételi díjakból történő finanszírozás arányának relevanciája – Annak megkövetelhetősége, hogy e pénzösszeget egészben vagy jelentős részben a rendszerbe újonnan belépő további fogyasztók által befizetett részvételi díjakból finanszírozzák
   
      Rendelkező rész
   
   A belső piacon az üzleti vállalkozások fogyasztókkal szemben folytatott tisztességtelen kereskedelmi gyakorlatairól, valamint a 84/450/EGK tanácsi irányelv, a 97/7/EK, a 98/27/EK és a 2002/65/EK európai parlamenti és tanácsi irányelvek, valamint a 2006/2004/EK európai parlamenti és tanácsi rendelet módosításáról szóló, 2005. május 11-i 2005/29/EK európai parlamenti és tanácsi irányelv („irányelv a tisztességtelen kereskedelmi gyakorlatokról”) I. mellékletének 14. pontját úgy kell értelmezni, hogy a piramiselvre épülő eladásösztönző rendszer csakis akkor minősül minden körülmények között tisztességtelen kereskedelmi gyakorlatnak, ha ez a rendszer a fogyasztótól pénzügyi hozzájárulást követel meg – bármely legyen is annak összege – annak fejében, hogy az olyan jutalmat szerezhet, amely elsősorban más fogyasztóknak a rendszerbe való belépéséből ered, nem pedig a termékek eladásából, illetve fogyasztásából.
   
      (1)  HL C 26., 2013.1.26.